CELEX: 32016D1635
Language: el
Date: 2016-08-30 00:00:00
Title: Απόφαση (ΚΕΠΠΑ) 2016/1635 της Επιτροπής Πολιτικής και Ασφάλειας, της 30ής Αυγούστου 2016, σχετικά με την έναρξη της ανάπτυξης ικανοτήτων και της εκπαίδευσης της ακτοφυλακής και του πολεμικού ναυτικού της Λιβύης από τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (EUNAVFOR MED/3/2016)

10.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 243/11
            
         ΑΠΌΦΑΣΗ (ΚΕΠΠΑ) 2016/1635 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 30ής Αυγούστου 2016
   σχετικά με την έναρξη της ανάπτυξης ικανοτήτων και της εκπαίδευσης της ακτοφυλακής και του πολεμικού ναυτικού της Λιβύης από τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (EUNAVFOR MED/3/2016)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (1) και ιδίως το άρθρο 2α και το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση (ΚΕΠΠΑ) 2016/993 του Συμβουλίου (2), η οποία τροποποίησε την απόφαση (ΚΕΠΠΑ) 2015/778, συμπεριλήφθηκε το άρθρο 2α στην εν λόγω απόφαση, ώστε να προστεθεί η συνδρομή στην ανάπτυξη των ικανοτήτων και στην εκπαίδευση της ακτοφυλακής και του πολεμικού ναυτικού της Λιβύης σχετικά με τα καθήκοντα επιβολής του νόμου στη θάλασσα, ιδίως για την πρόληψη της παράνομης διακίνησης και εμπορίας ανθρώπων, ως υποστηρικτικό καθήκον της Επιχείρησης Sophia της Eunavfor MED.
            
         
               (2)
            
            
               Σύμφωνα με το άρθρο 2α παράγραφος 2 της απόφασης (ΚΕΠΠΑ) 2015/778, όταν η Επιτροπή Πολιτικής και Ασφάλειας αποφασίσει ότι έχουν ολοκληρωθεί οι απαραίτητες προετοιμασίες, ιδίως όσον αφορά τη συγκρότηση δυνάμεων και τις διαδικασίες ελέγχου για τους ασκούμενους, η Επιχείρηση Sophia της Eunavfor MED πρέπει να συμβάλει στην ανοικτή θάλασσα, εντός του συμφωνημένου θεάτρου επιχειρήσεών της, στην ανάπτυξη των ικανοτήτων και στην εκπαίδευση της ακτοφυλακής και του πολεμικού ναυτικού της Λιβύης σχετικά με τα καθήκοντα επιβολής του νόμου στη θάλασσα, ιδίως για την πρόληψη της παράνομης διακίνησης και εμπορίας ανθρώπων.
            
         
               (3)
            
            
               Ο διοικητής επιχειρήσεων της ΕΕ διαβεβαίωσε την Επιτροπή Πολιτικής και Ασφάλειας ότι έχουν πραγματοποιηθεί οι απαραίτητες προετοιμασίες για την έναρξη του εν λόγω υποστηρικτικού καθήκοντος.
            
         
               (4)
            
            
               Θα πρέπει ως εκ τούτου να δοθεί άδεια στην Επιχείρηση Sophia της Eunavfor MED να αρχίσει, εντός του συμφωνημένου θεάτρου επιχειρήσεών της, να συμβάλλει στην ανάπτυξη ικανοτήτων και στην εκπαίδευση της ακτοφυλακής και του πολεμικού ναυτικού της Λιβύης στην ανοικτή θάλασσα όπως προβλέπεται στο άρθρο 2α της απόφασης (ΚΕΠΠΑ) 2015/778.
            
         
               (5)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Επιχείρηση Sophia της Eunavfor MED αρχίζει, εντός του συμφωνημένου θεάτρου επιχειρήσεών της, να συμβάλλει στην ανάπτυξη ικανοτήτων και στην εκπαίδευση της ακτοφυλακής και του πολεμικού ναυτικού της Λιβύης στην ανοικτή θάλασσα όπως προβλέπεται στο άρθρο 2α της απόφασης (ΚΕΠΠΑ) 2015/778.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 30 Αυγούστου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 122 της 19.5.2015, σ. 31.
   
      (2)  Απόφαση (ΚΕΠΠΑ) 2016/993 του Συμβουλίου, της 20ής Ιουνίου 2016, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (ΕΕ L 162 της 21.6.2016, σ. 18).